pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ หารือความร่วมมือด้านดิจิทัลกับ สมาคมพันธมิตรธุรกิจยุโรป-อาเซียน
วันพฤหัสบดีที่ 6 กันยายน 2561
รมว.ดิจิทัลฯ หารือความร่วมมือด้านดิจิทัลกับ สมาคมพันธมิตรธุรกิจยุโรป-อาเซียน
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับคณะผู้แทนจากสมาคมพันธมิตรธุรกิจยุโรป-อาเซียน (Europe-ASEAN Business Alliance: EABA) นําโดย Mr. Geoff Donald ตําแหน่ง Executive-Director of EABA เมื่อวันที่ 6 กันยายน 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) ซึ่งทั้งสองฝ่ายได้ร่วมหารือเกี่ยวกับแนวทางการสร้างความร่วมมือด้านดิจิทัลระหว่างสมาคม EABA และประเทศไทย โดยสมาคมพันธมิตรธุรกิจ ยุโรป-อาเซียน เป็นองค์กรอิสระที่ไม่แสวงหาผลกําไร ก่อตั้งขึ้นเพื่อสนับสนุนและส่งเสริมภาคเอกชนของยุโรปในการดําเนินธุรกิจในอาเซียน โดยสมาคมฯจะอํานวยความสะดวกให้แก่ภาคเอกชนได้มีโอกาสได้พบปะและหารือกับภาครัฐของประเทศสมาชิกอาเซียน เพื่อรับทราบนโยบายและสร้างโอกาสในการลงทุนและขยายธุรกิจในประเทศนั้นๆ ในโอกาสนี้ รมว.กระทรวงดิจิทัลฯ ได้ให้ข้อมูลเกี่ยวกับการขับเคลื่อนด้านดิจิทัล ซึ่งเป็นหนึ่งในกลไกสําคัญในการก้าวไปสู่ประเทศไทย 4.0 โดยปัจจุบันกระทรวงฯ อยู่ระหว่างดําเนินโครงการที่สําคัญใน 5 ด้าน ได้แก่ 1) โครงสร้างพื้นฐานด้านดิจิทัล 2) การพัฒนาทรัพยากรมนุษย์ด้านดิจิทัล 3) Big data รวมทั้งรัฐบาลดิจิทัล 4) ความมั่นคงปลอดภัยทางไซเบอร์ และ 5) การพัฒนาเทคโนโลยีดิจิทัล เช่น โครงการ Smart city และ Digital Park เป็นต้น นอกจากนี้ ยังได้ให้ข้อมูลเกี่ยวกับการรับตําแหน่งประธานอาเซียนของประเทศไทยในปี 2562 ซึ่งกระทรวงดิจิทัลฯ ได้วางแผนปฏิบัติงานที่ชัดเจนเพื่อให้สามารถดําเนินงานได้อย่างรวดเร็วและเป็นรูปธรรมเมื่อประเทศไทยเข้ารับตําแหน่งแล้ว ทั้งนี้ สมาชิกของสมาคม EABA ที่ดําเนินธุรกิจเกี่ยวข้องกับด้านดิจิทัล เช่น Kaspersky Lab และ Travelport มีความสนใจขยายธุรกิจในประเทศไทยและขอรับการสนับสนุนในด้านต่างๆ โดย รมว.กระทรวงดิจิทัลฯ ได้มอบหมายให้หน่วยงานที่เกี่ยวข้องประสานงานและให้การสนับสนุนตามความเหมาะสมต่อไป
*******************************
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมกิจกรรมผลงานเด่นของกระทรวงยุติธรรม “ยุติธรรมใส่ใจ ... เพื่อความปลอดภัยของสังคม”
วันอังคารที่ 12 มีนาคม 2562
นายกรัฐมนตรี เยี่ยมชมกิจกรรมผลงานเด่นของกระทรวงยุติธรรม “ยุติธรรมใส่ใจ ... เพื่อความปลอดภัยของสังคม”
นายกรัฐมนตรี เยี่ยมชมกิจกรรมผลงานเด่นของกระทรวงยุติธรรม “ยุติธรรมใส่ใจ ... เพื่อความปลอดภัยของสังคม”
ในวันอังคารที่ ๑๒ มีนาคม ๒๕๖๒ เวลา ๐๘.๓๐ น. ณ ตึกบัญชาการ ๑ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมคณะรัฐมนตรี ได้เยี่ยมชมกิจกรรมการนําเสนอผลงานเด่นของกระทรวงยุติธรรม (Justice Roadshow) ภายใต้กิจกรรม “ยุติธรรมใส่ใจ...เพื่อสังคมแห่งความปลอดภัยของทุกคน” โดยมี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นําคณะผู้บริหารกระทรวงยุติธรรมเข้าพบนายกรัฐมนตรี โดยได้นําเสนอผลงานเด่นผ่านนิทรรศการสื่อสร้างสรรค์ภายใต้กิจกรรม “ยุติธรรมปลอดภัย...เพื่อสังคมแห่งความปลอดภัยของทุกคน” ซึ่งเป็นการดําเนินงานเชิงรุกสอดคล้องตามนโยบายของรัฐบาลในการอํานวยความยุติธรรมเพื่อลดความเหลื่อมล้ําในสังคม ที่ต้องการนําความเป็นธรรมไปสู่ประชาชนในระดับพื้นที่โดยไม่ต้องร้องขอ ทั้งนี้ แบ่งออกเป็น ๔ ช่วง (Zone) ได้แก่ ๑) เหลียวหลัง...ก่อนแลหน้า นําเสนอโครงการของกระทรวงยุติธรรมด้านการลดความเหลื่อมล้ํา ได้แก่ สํานักงานช่วยเหลือทางการเงินแก่ผู้เสียหายและจําเลยในคดีอาญา (สชง.) และกองทุนยุติธรรม ๒) ยุติธรรมใส่ใจ (Justice Care) นําเสนอบริการที่สําคัญของโครงการฯ และสื่อในการเข้าถึงบริการของประชาชน ได้แก่ รถ Justice Care, Justice Care Application และตู้ Kiosk GovChannel ในส่วนของกระทรวงยุติธรรม ๓) “ร้านกาแฟสร้างโอกาส” เพื่อส่งเสริมอาชีพแก่ผู้ต้องขังและผู้พ้นโทษ ซึ่งมีการสาธิตการทํากาแฟโดยฝีมือผู้ต้องขังจากร้านกาแฟวังจันทร์ Cook & Coff จังหวัดพระนครศรีอยุธยา และร้านกาแฟกําลังใจ สาขาเรือนจําเปิดดอยฮาง จังหวัดเชียงราย และ ๔) สมภพ....สู่ชีวิตใหม่หลังพ้นโทษ นําเสนอประมวลภาพถ่ายและเรื่องราวของผู้พ้นโทษที่ประสบความสําเร็จในการกลับคืนสู่สังคม โดยมี คุณหรั่ง อัครินทร์ ปูรี เป็นตัวแทนของผู้พ้นโทษในการสื่อสารประสบการณ์ตรงผ่านกิจกรรม “จากปากคําผู้พ้นโทษ...ถึงนายกรัฐมนตรี” รวมทั้งมีการนําเสนอเพลงแร็ป (Rapper) แนะนําภารกิจของกระทรวงยุติธรรม ซึ่งสร้างจุดสนให้แก่นายกรัฐมนตรีและคณะผู้บริหารเป็นอย่างมาก
รัฐบาลไทย-ข่าวทำเนียบรัฐบาล-รมว.สธ มาพบ นรม. เพื่อประชาสัมพันธ์และรณรงค์ในกิจกรรมคัดกรองและฉีดวัคซีนป้องกันโรคไข้หวัดใหญ่ 3 สายพันธุ์ ประจำปี 2560
วันอังคารที่ 30 พฤษภาคม 2560
รมว.สธ มาพบ นรม. เพื่อประชาสัมพันธ์และรณรงค์ในกิจกรรมคัดกรองและฉีดวัคซีนป้องกันโรคไข้หวัดใหญ่ 3 สายพันธุ์ ประจําปี 2560
รมว.สธ มาพบ นรม. เพื่อประชาสัมพันธ์และรณรงค์ในกิจกรรมคัดกรองและฉีดวัคซีนป้องกันโรคไข้หวัดใหญ่ 3 สายพันธุ์ ประจําปี 2560
วันนี้ (30 พฤษภาคม 2560) เวลา 08.45 น. ณ ห้องโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายปิยะสกล สกลสัตยากร รัฐมนตรีว่าการกระทรวงสาธารณสุข พร้อมคณะมาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์และรณรงค์ในกิจกรรมคัดกรองและฉีดวัคซีนป้องกันโรคไข้หวัดใหญ่ 3 สายพันธุ์ ประจําปี 2560
รัฐมนตรีว่าการกระทรวงสาธารณสุข กล่าวว่า โรคไข้หวัดใหญ่นั้นเป็นโรคที่เกิดจากการติดเชื้อไวรัสอินฟลูเอนซ่า (Infiuenza Virus) ซึ่งมักจะระบาดเป็นช่วง ๆ โดยเฉพาะในช่วงหน้าฝนและหน้าหนาว ซึ่งมักจะเกิดในผู้สูงอายุ เด็ก และคนที่มีโรคประจําตัวต่าง ๆ ที่ถือว่ามีความเสี่ยงที่มักจะมีอาการรุนแรง ทั้งนี้ การฉีดวัคซีนจึงเป็นอีกมาตรการหนึ่งในการป้องกันโรคไข้หวัดใหญ่ โดยวัคซีนที่ใช้ป้องกันโรคไข้หวัดใหญ่ที่จะฉีดให้ครั้งนี้ประกอบด้วย 3 สายพันธุ์ คือ สายพันธุ์ A Michigan (H1N1) สายพันธุ์ A Hong Kong (H3N3) และสายพันธุ์ B Brisbane (ออสเตรเลีย) โดยก่อนการฉีดวัคซีนนั้น ควรพักผ่อนให้เพียงพอ สุขภาพโดยรวมสามารถปฏิบัติงานได้ปกติ ไม่มีอาการป่วยหรือเป็นไข้ก่อนการรับวัคซีน นอกจากนี้ ไม่แนะนําให้ฉีดวัคซีนไข้หวัดใหญ่ ให้แก่ เด็กอายุน้อยกว่า 6 เดือน ผู้ที่มีประวัติแพ้ไข่ไก่อย่างรุนแรง หรือผู้ที่เคยมีประวัติแพ้วัคซีนไข้หวัดใหญ่อย่างรุนแรง ทั้งนี้ ผู้ที่สนใจและมีความประสงค์ต้องการฉีดวัคซีนป้องกันโรคไข้หวัดใหญ่ สามารถไปขอรับการฉีดวัคซีนได้ฟรีตามสถานพยาบาลของรัฐใกล้บ้าน ตั้งแต่ 1 มิถุนายน - 31 สิงหาคม 2560 ถ้ามีข้อสงสัยสามารถสอบถามเพิ่มเติมได้ที่ สายด่วนกรมควบคุมโรค 1142 หรือ สํานักโรคติดต่อทั่วไป 02-590-3183
โอกาสนี้ นายกรัฐมนตรี ไดเข้าร่วมรับการฉีดวัคซีนโรคไข้หวัดใหญ่จากนายแพทย์รุ่งเรือง กิจผาติ ผู้อํานวยการสํานักโรคติดต่อทั่วไป พร้อมกล่าวชื่นชมว่า มือเบามาก ไม่รู้สึกเจ็บเลย โดยขอเป็นกําลังใจและสนับสนุนโครงการรณรงค์ในกิจกรรมคัดกรองและฉีดวัคซีนป้องกันโรคไข้หวัดใหญ่ 3 สายพันธุ์ ประจําปี 2560 นี้ ให้ประสบความสําเร็จลุล่วงตามเจตนารมณ์ พร้อมทั้งได้กล่าวเชิญชวนพี่น้องประชาชนที่มีความประสงค์ต้องการรับการฉีดวัคซีนไข้หวัดใหญ่ สามารถมาเข้ารับการฉีดวัคซีนได้ฟรีตามสถานพยาบาลของรัฐทั่วทุกภูมิภาคของประเทศ
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางเร่งรัดการใช้จ่ายงบประมาณรายจ่าย ปี 63
วันพุธที่ 4 มีนาคม 2563
กรมบัญชีกลางเร่งรัดการใช้จ่ายงบประมาณรายจ่าย ปี 63
กรมบัญชีกลางเร่งรัดทุกส่วนราชการ รัฐวิสาหกิจ และหน่วยงานอื่นของรัฐ ใช้จ่ายงบประมาณรายจ่าย ประจําปีงบประมาณ พ.ศ. 2563 ให้เป็นไปตามเป้าหมายที่กําหนด เพื่อสนับสนุนการขยายตัวทางเศรษฐกิจของประเทศให้มีประสิทธิภาพ
กรมบัญชีกลางเร่งรัดทุกส่วนราชการ รัฐวิสาหกิจ และหน่วยงานอื่นของรัฐ ใช้จ่ายงบประมาณรายจ่าย ประจําปีงบประมาณ พ.ศ. 2563 ให้เป็นไปตามเป้าหมายที่กําหนด เพื่อสนับสนุนการขยายตัวทางเศรษฐกิจของประเทศให้มีประสิทธิภาพ เผย ! ผลการเบิกจ่ายไตรมาส 2 ปี 63 ภาพรวมใช้จ่ายแล้ว 6.74 แสนล้านบาท
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่พระราชบัญญัติงบประมาณรายจ่ายประจําปีงบประมาณ พ.ศ. 2563 ได้ประกาศใช้เมื่อวันที่ 26 กุมภาพันธ์ 2563 และคณะรัฐมนตรี เห็นชอบมาตรการเร่งรัดการใช้จ่ายงบประมาณรายจ่ายประจําปีงบประมาณ พ.ศ. 2563 ซึ่งกําหนดเป้าหมายการใช้จ่ายเงินงบประมาณ ร้อยละ 100 (การใช้จ่ายรายจ่ายภาพรวม รายจ่ายลงทุน และรายจ่ายประจํา) กรมบัญชีกลางจึงได้กําหนดมาตรการเร่งรัดให้ทุกส่วนราชการ รัฐวิสาหกิจ และหน่วยงานอื่นของรัฐ กํากับดูแลและติดตามเร่งรัดการใช้จ่ายเงินงบประมาณของหน่วยงานอย่างใกล้ชิด เพื่อให้การใช้จ่ายงบประมาณเป็นไปตามเป้าหมายและเป็นกลไกสนับสนุนการขยายตัวทางเศรษฐกิจของประเทศได้อย่างมีประสิทธิภาพ เหมาะสมกับสถานการณ์ และเป็นไปตามเป้าหมายที่คณะรัฐมนตรีกําหนด โดยกําหนดมาตรการ ดังนี้
1. เมื่อได้รับอนุมัติเงินจัดสรรงบประมาณ รายจ่ายที่ต้องดําเนินการหรือเบิกจ่ายให้กับสํานักงานในส่วนภูมิภาค ให้เจ้าหน้าที่ที่เกี่ยวข้อง เร่งดําเนินการส่งเงินจัดสรรต่อไปยังสํานักงานในส่วนภูมิภาคโดยเร็ว อย่างช้าภายใน 5 วัน นับแต่วันที่ได้รับอนุมัติเงินจัดสรรงบประมาณ
2. สําหรับรายการผูกพันใหม่ ขอให้กํากับดูแลให้การดําเนินการก่อหนี้ผูกพันให้แล้วเสร็จภายในเดือนมีนาคม 2563 และให้ความสําคัญกับการพิจารณากําหนดระยะเวลาการส่งมอบงานให้รวดเร็วขึ้น เพื่อให้เบิกจ่ายงบประมาณทุกรายการ/โครงการได้ทัน ภายในเดือนกันยายน 2563
3. ในกรณีที่หน่วยงานมีปัญหาอุปสรรคในการดําเนินการจัดซื้อจัดจ้างหรือการเบิกจ่ายเงิน ให้แจ้งคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายฯ ของกรมบัญชีกลาง ซึ่งจะคอยดูแลและหาแนวทางแก้ไขให้โดยเร็ว
“สําหรับผลการเบิกจ่ายเงินงบประมาณรายจ่ายประจําปีงบประมาณ 2563 ในไตรมาสที่ 2 (ณ วันที่ 21 กุมภาพันธ์ 2563) งบประมาณภาพรวมใช้จ่ายแล้ว จํานวน 674,999.28 ล้านบาท คิดเป็นร้อยละ 31.48 จําแนกเป็น 1) รายจ่ายลงทุน มีการใช้จ่ายจํานวน 35,548.07 ล้านบาท คิดเป็นร้อยละ 7.00 2) รายจ่ายประจํา มีการใช้จ่ายจํานวน 639,451.22 คิดเป็นร้อยละ 39.07 ทั้งนี้ กรมบัญชีกลาง ได้มีการประชาสัมพันธ์ลําดับผลการเบิกจ่ายเงินงบประมาณรายจ่าย ประจําปีงบประมาณ พ.ศ. 2563 ที่เว็บไซต์กรมบัญชีกลาง www.cgd.go.th หัวข้อ ข้อมูลสถิติ โดยปรับปรุงข้อมูลทุกสัปดาห์ เพื่อเป็นข้อมูลประกอบการติดตามเร่งรัดการใช้จ่ายเงินงบประมาณของส่วนราชการ รัฐวิสาหกิจและหน่วยงานอื่นของรัฐ ทั้งนี้ ได้มอบหมายให้คลังจังหวัดกํากับดูแลให้หน่วยงานที่อยู่ในพื้นที่รับผิดชอบ เร่งดําเนินการเบิกจ่ายงบประมาณให้เป็นไปตามเป้าหมายที่กําหนดด้วย” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-คุณหญิงกัลยา เตรียมเเถลงผลงาน 2 นโยบายการศึกษาชาติ สร้างคนสู่ศตวรรษที่ 21
วันจันทร์ที่ 21 ตุลาคม 2562
คุณหญิงกัลยา เตรียมเเถลงผลงาน 2 นโยบายการศึกษาชาติ สร้างคนสู่ศตวรรษที่ 21
คุณหญิงกัลยา เตรียมเเถลงผลงาน 2 นโยบายการศึกษาชาติ สร้างคนสู่ศตวรรษที่ 21
โดยในวันที่จันทร์ที่ 21 ตุลาคม 2562 16.30น. คุณหญิงกัลยา จะเเถลงผลงาน ความคืบหน้า 2 นโยบาย คือ Coding ง่ายกว่าที่คิด พิชิตยุคดิจิทัล และ อาชีวะเกษตรสร้างงาน สร้างเงิน สร้างคุณภาพชีวิต ด้วย วิทยาศาสตร์ เทคโนโลยีและนวัตกรรม(STi) ซึ่งได้เริ่มดําเนินการสู่ทางปฏิบัติเป็นที่เรียบร้อยเเล้ว
โดย ผ่านรายการสด(Live) "ยามเย็น@จันทรเกษม กับ คุณหญิงกัลยา" ณ กระทรวงศึกษาธิการ เเละจะสื่อสาร(Live) นโยบายต่างๆ ผ่านรายการ ในทุกยามเย็นวันจันทร์ เพื่อให้พี่น้องประชาชน ได้มีส่วนร่วมและชมบรรยากาศยามเย็น อันงดงาม บริเวณวังจันทรเกษม ไปพร้อมๆกัน
ส่วนนโยบายที่จะดําเนินการเริ่มต้น อีก 2 นโยบายถัดมาซึ่งคุณหญิงกัลยา ได้ลงนามตั้งคณะทํางานการเรียน การสอน ประวัติศาสตร์ร่วมสมัยขึ้น ในอาทิตย์หน้า โดยประกอบด้วย พลเมืองหลากหลายรุ่นวัย ตลอดจนนักประวัติศาสตร์เเละ ผู้ทรงวุฒิทั้งภาครัฐ เอกชน เเละ ภาคประชาสังคม เพื่อหารือร่วมกัน โดย มีเป้าหมาย เพื่อให้เรียนรู้อย่างสนุก บนเนื้อหาประวัติศาสตร์ ที่เอาใจเขา มาใส่ใจเรา เช่น อาจผ่านบทบาทสมมุติ ในการเเสดงออกผ่านตัวละครเเละเนื้อหา ที่นําเสนอ เเต่ละช่วงตอนประวัติศาสตร์ระดับท้องถิ่นเเละระดับชาติ
โดยคาดหวังว่า เยาวชน ตลอดจนประชาชนทุกช่วงวัย จะได้เรียนรู้ร่วมกัน ไปอย่างสนุก เเละเห็นอกเห็นใจกัน เข้าใจลึกซึ้งถึงการใช้สิทธิเสรีภาพ ที่เหมาะควร ในระบอบประชาธิปไตยอันมีพระมหากษัตริย์ทรงเป็นประมุข อย่างเป็นเหตุเป็นผล ลดความขัดเเย้ง โดยอ้างเสรีภาพ ไปละเมิดสังคมส่วนรวม
รัฐบาลไทย-ข่าวทำเนียบรัฐบาล-จุรินทร์ Live ควงผู้ว่าฯร้อยเอ็ด ดำนาปลูกข้าวหอมมะลิ ที่อ.ศรีสมเด็จ จ.ร้อยเอ็ด ชื่นมื่นชาวบ้าน
วันจันทร์ที่ 16 กันยายน 2562
จุรินทร์ Live ควงผู้ว่าฯร้อยเอ็ด ดํานาปลูกข้าวหอมมะลิ ที่อ.ศรีสมเด็จ จ.ร้อยเอ็ด ชื่นมื่นชาวบ้าน
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อม นายวันชัย คงเกษม ผู้ว่าราชการจังหวัดร้อยเอ็ด พาลุยลงดํานาในแปลงสาธิตเกษตรอินทรีย์ข้าวหอมมะลิแบบวิถีชาวบ้านตามคําชักชวนของกลุ่มเกษตรกรอย่างชื่นมื่น
ที่ บ้านป่าเม้า ตําบลเมืองเปลือย อําเภอศรีสมเด็จ จังหวัดร้อยเอ็ด
โดยรองนายกรัฐมนตรี ชื่นมื่นในแปลงนากับเกษตรกรทั้งสาธิตการทํานาและใส่ปุ๋ยอินทรีย์ลงในแปลงนาซึ่งในส่วนนี้เป็นแปลงเกษตรอินทรีย์ตัวอย่างที่สร้างมูลค่าเพิ่มให้กับข้าวหอมมะลิจังหวัดร้อยเอ็ดซึ่งเป็นตัวอย่างหนึ่งที่นายจุรินทร์ ลักษณวิศิษฏ์ เน้นย้ําถึงนโยบายให้เพิ่มคุณภาพการผลิตข้าวและข้าวหอมมะลิในพื้นที่จังหวัดร้อยเอ็ด เป็นข้าวหอมมะลิที่ได้รับการันตี GI สิ่งบ่งชี้ทางภูมิศาสตร์ เพิ่มมูลค่าสินค้า จากกระทรวงพาณิชย์ โดยกรมทรัพย์สินทางปัญญา
ซึ่งในรายละเอียดการขึ้นทะเบียนหากประชาชนสนใจ สอบถามรายละเอียดเรื่องเกี่ยวกับการจดทะเบียน GI สินค้าท้องถิ่นเพิ่มมูลค่าสินค้าเพื่อเป็นมาตรฐานการค้าและการส่งออกด้วย GI สามารถติดต่อ สายด่วน 1368 กรมทรัพย์สินทางปัญญากระทรวงพาณิชย์
ผู้สื่อข่าวรายงานว่าในเพจ Facebook ของนางมัลลิกา บุญมีตระกูล มหาสุข ได้ถ่ายทอดสด live จุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อมแฮชแทก #ดํานาปลูกข้าว #ข้าวหอมมะลิ แปลงนี้พิเศษราคาน่าจะดี #เกษตรอินทรีย์ นะจ๊ะ เคยแพร่ให้ประชาชนได้ติดตามกันด้วย ลิ้ง Facebook live https://www.facebook.com/Mallikaboonmeetrakool/videos/766267443787624?sfns=mo
รัฐบาลไทย-ข่าวทำเนียบรัฐบาล-อุตตมฯ ชูแผนยุทธศาสตร์ “Factory 4.0”ผนึกพลังเอกชนเปลี่ยนโฉมอุตสาหกรรมทั้งระบบ
วันอังคารที่ 27 พฤศจิกายน 2561
อุตตมฯ ชูแผนยุทธศาสตร์ “Factory 4.0”ผนึกพลังเอกชนเปลี่ยนโฉมอุตสาหกรรมทั้งระบบ
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมหารือขับเคลื่อนการดําเนินงาน Factory 4.0 และพิธีลงนามบันทึกข้อตกลงความร่วมมือระหว่างกระทรวงอุตสาหกรรม กับ สภาอุตสาหกรรมแห่งประเทศไทย ณ ศูนย์การประชุมแห่งชาติสิริกิติ์
วันนี้ (26 พฤศจิกายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมหารือขับเคลื่อนการดําเนินงาน Factory 4.0 และพิธีลงนามบันทึกข้อตกลงความร่วมมือระหว่างกระทรวงอุตสาหกรรม กับ สภาอุตสาหกรรมแห่งประเทศไทย โดยนายพสุ โลหารชุน ปลัดกระทรวงอุตสาหกรรม และนายสุพันธุ์ มงคลสุธี ประธานสภาอุตสาหกรรมแห่งประเทศไทย ผู้บริหารระดับสูงของกระทรวงอุตสาหกรรม และสภาอุตสาหกรรมแห่งประเทศไทย ร่วมงาน ณ ศูนย์การประชุมแห่งชาติสิริกิติ์
นายอุตตม สาวนายน รัฐมนตรีว่าการกระทรวงอุตสาหกรรม กล่าวว่า “ยุทธศาสตร์ Factory 4.0” มองทั้ง 4 มิติเชื่อมโยงกันเป็นระบบ โดยภาคการผลิตคือผู้ประกอบการโรงงานอุตสาหกรรมที่มีอยู่กว่า 1.5 แสนรายทั่วประเทศจะเป็นกลไกหลักในการขับเคลื่อนเศรษฐกิจของประเทศ รัฐจะให้กับสนับสนุนส่งเสริมให้ภาคเอกชนมีประสิทธิภาพการผลิตมากขึ้น ช่วยลดต้นทุนและความยุ่งยากในการใช้บริการกับภาครัฐลงให้มากที่สุดดังเช่นนโยบายการยกเลิกการต่ออายุใบ รง.4 แต่ในขณะเดียวกันผู้ประกอบการโรงงานต้องใส่ใจและดูแลองค์ประกอบสําคัญของเศรษฐกิจฐานรากอีก 3 ส่วนคือ 1. สิ่งแวดล้อมในพื้นที่ต้องมีการดูแลรักษาและปกป้องอย่างจริงจัง โดยมิติใหม่ของโรงงานจะเป็น “ผู้สร้างไม่ใช่ผู้ทําลาย” 2. การพัฒนาชุมชนให้ให้เข้มแข็งมี “ทุนสะสม” ที่ชุมชนจะใช้หล่อเลี้ยงเศรษฐกิจของเขาได้เอง และ 3. การพัฒนาคนในโรงงานและในชุมชนให้มีคุณภาพชีวิตและความเป็นอยู่ที่ดีขึ้น สร้างงานและอาชีพเสริมที่เชื่อมโยงหรือจ้างช่วงจากโรงงาน โดยเฉพาะผู้สูงวัยในภาคการผลิตที่จะกลับสู่ชุมชน คนเหล่านี้ต้องอยู่ได้โดย “ไม่เป็นภาระลูกหลาน” ซึ่งรัฐและเอกชนจะร่วมมือกันดูแล
นายพสุ โลหารชุน ปลัดกระทรวงอุตสาหกรรม กล่าวว่า กระทรวงฯ ได้วาง Road Map ในการขับเคลื่อนนโยบายสู่การปฏิบัติ และที่ผ่านมากระทรวงฯ ได้จัดตั้งคณะทํางานร่วมกับสภาอุตสาหกรรมฯ ได้แก่ คณะทํางานพัฒนาอุตสาหกรรมใหม่ คณะทํางานแก้ไขปัญหาอุปสรรคในการประกอบการอุตสาหกรรม คณะทํางานพัฒนาอุตสาหกรรมเชิงพื้นที่ คณะทํางานเพื่อการส่งเสริมและพัฒนาผู้ประกอบการ SMEs และคณะทํางานพัฒนาอุตสาหกรรมอย่างยั่งยืน ซึ่งคณะทํางานนี้มีการพัฒนาและขับเคลื่อนอุตสาหกรรมร่วมกันอย่างต่อเนื่องมาโดยตลอด ซึ่งถือได้ว่าเป็นกลไกร่วมสําคัญระหว่างกระทรวงฯ และสภาอุตสาหกรรมฯ ในการขับเคลื่อนนโยบายทั้ง 4 ด้าน ทั้งในด้านการพัฒนาโรงงานอุตสาหกรรม การส่งเสริมสนับสนุนผู้ประกอบการ SMEs และ ชุมชน การพัฒนาแรงงานภาคอุตสาหกรรม รวมไปถึงการดูแลรักษาสิ่งแวดล้อมและชุมชนโดยรอบ สู่การปฏิบัติที่เป็นรูปธรรมต่อไป
รัฐบาลไทย-ข่าวทำเนียบรัฐบาล-SME D Bank  รุดลงพื้นที่ให้กำลังใจผู้ประกอบการใต้ประสบภัยพายุ"ปาบึก" ดัน 2 มาตรการด่วนเยียวยาฟื้นฟูธุรกิจ เปิดช่องทางออนไลน์รับเรื่อง 24 ชม.
วันจันทร์ที่ 7 มกราคม 2562
SME D Bank  รุดลงพื้นที่ให้กําลังใจผู้ประกอบการใต้ประสบภัยพายุ"ปาบึก" ดัน 2 มาตรการด่วนเยียวยาฟื้นฟูธุรกิจ เปิดช่องทางออนไลน์รับเรื่อง 24 ชม.
ธพว.ได้รีบรุดลงพื้นที่ อ.ปากพนัง อ.ท่าศาลา อ.หัวไทร  อ.ทุ่งสง อ.สิชล  จ.นครศรีธรรมราช  เพื่อสํารวจความเสียหาย ตลอดจนเยี่ยมเยือนให้กําลังใจพี่น้องผู้ประกอบการเอสเอ็มอีใต้ที่ได้รับผลกระทบจากพายุปาบึก
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า วันนี้ (6 ม.ค.) ธนาคารดําเนินการตามนโยบายของนายอุตตม สาวนายน รัฐมนตรีว่าการกระทรวงอุตสาหกรรม ที่สั่งการให้หน่วยงานในสังกัด บูรณาการให้ความช่วยเหลือฟื้นฟู ซ่อม และสร้าง ผู้ประกอบการเอสเอ็มอีใต้ที่ประสบภัยพายุ "ปาบึก" อย่างเร่งด่วน โดย ธพว.ได้รีบรุดลงพื้นที่ อ.ปากพนัง อ.ท่าศาลา อ.หัวไทร อ.ทุ่งสง อ.สิชล จ.นครศรีธรรมราช เพื่อสํารวจความเสียหาย ตลอดจนเยี่ยมเยือนให้กําลังใจพี่น้องผู้ประกอบการเอสเอ็มอีใต้ที่ได้รับผลกระทบจากพายุปาบึก รวมถึง แนะนําให้รู้ถึง 2 มาตรการเร่งด่วนช่วยเยียวยาฟื้นฟูธุรกิจของ ธพว. และกระทรวงอุตสาหกรรม ได้แก่ 1.มาตรการพักชําระหนี้ สําหรับเงินกู้ยืมแบบมีระยะเวลา พักชําระเงินต้นพร้อมดอกเบี้ย 6 เดือน ส่วนสัญญาเบิกเงินทุนหมุนเวียนประเภทตั๋วสัญญาใช้เงิน พักชําระดอกเบี้ย 6 เดือน และ 2.มาตรการวงเงินสินเชื่อฉุกเฉินเพื่อฟื้นฟูกิจการ ระยะเวลากู้สูงสุด 5 ปี ปลอดชําระคืนเงินต้น ไม่เกิน 1 ปี คิดอัตราดอกเบี้ย 0.415% ต่อเดือน ตลอดอายุสัญญา
นอกจากนั้น เตรียมสินเชื่ออัตราดอกเบี้ยพิเศษไว้เสริมศักยภาพธุรกิจ เช่น สินเชื่อเพื่อยกระดับเศรษฐกิจชุมชน บุคคลธรรมดาปีที่ 1-3 เพียง 0.42% ต่อเดือน และนิติบุคคล อัตราดอกเบี้ย ปีที่ 1-3 เพียง 0.25% ต่อเดือน และสินเชื่อเถ้าแก่ 4.0 (กองทุนพัฒนาเอสเอ็มอีตามแนวประชารัฐ) อัตราดอกเบี้ยคงที่ 1% ต่อปี เป็นต้น
อีกทั้ง เปิดช่องทางรับเรื่องขอความช่วยเหลือทุกด้านผ่านแอปพลิเคชัน SME D Bank และสื่อออนไลน์ต่างๆ ของธนาคาร อํานวยความสะดวกแก่ผู้ประกอบการ สามารถยื่นขอสินเชื่อได้ทุกเวลา ทุกสถานที่ ตลอด 24 ชั่วโมง ภายใต้รหัส 24x7 หมายถึง ตลอด 24 ชั่วโมง ทั้ง 7 วัน ทํางานควบคู่กับหน่วยบริการเคลื่อนที่รถม้าเติมทุน ส่งเสริม SMEsไทย ฉับไว ไปถึงถิ่น เมื่อผู้ประกอบการยื่นขอสินเชื่อผ่านออนไลน์ จากนั้นภายใน 3 วัน เจ้าหน้าที่ธนาคารติดต่อกลับเพื่อนัดหมายให้หน่วยรถม้าเติมทุนฯ เข้าไปพบ เพื่อขอดูข้อมูลเชิงประจักษ์การดําเนินธุรกิจจริง สามารถรู้ผลการพิจารณาสินเชื่อได้ใน 7 วัน ขณะเดียวกัน พนักงานของธนาคาร ทํางานภายใต้รหัส 8-8-7 หมายถึง 8 โมงเช้าถึง 2 ทุ่ม (8:00-20:00 น.) ตลอด 7 วัน อีกทั้ง ได้เปิด “ศูนย์บริหารรถม้าเติมทุน” (Operation Center) ที่ชั้น 11 SME Bank Tower ทําหน้าที่ติดตามการทํางานของหน่วยรถม้าเติมทุนฯ ให้เกิดประสิทธิภาพสูงสุดตามเป้าหมายที่วางไว้ รวมถึง เปิด Call Center หมายเลข 1357 รับแจ้งขอความช่วยเหลือ นอกจากนั้น ส่งการเจ้าหน้าที่สาขาในพื้นที่ประสบภัยเข้าเยี่ยมเยือนและสํารวจความเสียหายเพื่อช่วยเหลืออย่างใกล้ชิด ทั่วถึง และทันท่วงที
รัฐบาลไทย-ข่าวทำเนียบรัฐบาล-ก.ยุติธรรม พิจารณาค่าตอบแทนผู้เสียหายฯ ในคดีอาญา ครั้งที่ ๘/๒๕๖๑
วันศุกร์ที่ 31 สิงหาคม 2561
ก.ยุติธรรม พิจารณาค่าตอบแทนผู้เสียหายฯ ในคดีอาญา ครั้งที่ ๘/๒๕๖๑
กระทรวงยุติธรรม พิจารณาค่าตอบแทนผู้เสียหายฯ ในคดีอาญา ครั้งที่ ๘/๒๕๖๑
ในวันพฤหัสบดีที่ ๓๐ สิงหาคม ๒๕๖๑ เวลา ๐๙.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระกียรติฯศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมเป็นประธานการประชุมคณะกรรมการพิจารณาค่าตอบแทนผู้เสียหาย และค่าตอบแทนและค่าใช้จ่ายแก่จําเลยในคดีอาญา ครั้งที่ ๘/๒๕๖๑ เพื่อพิจารณาอุทธรณ์คําวินิจฉัยของคณะอนุกรรมการฯ จํานวน ๕๗ เรื่อง รวมทั้งกรณีสืบเนื่อง ผู้เสียหาย จากการประชุมครั้งที่ ๓/๒๕๕๙ เมื่อวันที่ ๒๘ ธันวาคม ๒๕๕๙ จํานวน ๓ ราย และกรณีจําเลย จํานวน ๕๔ เรื่อง นอกจากนี้ ที่ประชุมฯ ได้รับทราบการจัดการประชุมโครงการเพื่อทบทวนหลักเกณฑ์ แนวทางการจ่ายค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ประจําปี ๒๕๖๑ ซึ่งมีกําหนดจัดขึ้นระหว่างวันที่ ๕ – ๖ กันยายน ๒๕๖๑ ณ โรงแรมทีเค พาเลซ กรุงเทพฯ เพื่อร่วมกันแสดงความคิดเห็นและกําหนดแนวทางการพิจารณาค่าตอบแทนผู้เสียหาย และค่าตอบแทนและค่าใช้จ่ายแก่จําเลยในคดีอาญา เพื่อแก้ไขปัญหา และอุปสรรคที่มีต่อการปฏิบัติงานของคณะอนุกรรมการฯ เพื่อนําไปประยุกต์ใช้ให้เกิดประโยชน์ต่อการให้ความช่วยเหลือประชาชนได้อย่างสะดวก รวดเร็ว และทันต่อเหตุการณ์มากขึ้น โดยมีอธิบดีกรมคุ้มครองสิทธิและเสรีภาพ พร้อมด้วยคณะกรรมการฯ คณะอนุกรรมการฯ และเจ้าหน้าที่ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-การคืนเงินภาษีเงินได้บุคคลธรรมดา (ภ.ง.ด.90 ภ.ง.ด.91)
วันพฤหัสบดีที่ 3 มกราคม 2562
การคืนเงินภาษีเงินได้บุคคลธรรมดา (ภ.ง.ด.90 ภ.ง.ด.91)
กรมสรรพากรได้พัฒนานวัตกรรมเพื่อตอบสนองต่อการให้บริการประชาชน เพื่อไปสู่ระบบราชการ 4.0 ด้วยการปรับปรุงกระบวนการให้บริการคืนภาษีเงินได้บุคคลธรรมดาเข้าบัญชีเงินฝากธนาคารผ่านระบบการโอนเงินแบบผ่านพร้อมเพย์ (PromptPay) ตั้งแต่ปีภาษี 2559
กรมสรรพากรได้พัฒนานวัตกรรมเพื่อตอบสนองต่อการให้บริการประชาชน เพื่อไปสู่ระบบราชการ 4.0 ด้วยการปรับปรุงกระบวนการให้บริการคืนภาษีเงินได้บุคคลธรรมดาเข้าบัญชีเงินฝากธนาคารผ่านระบบการโอนเงินแบบผ่านพร้อมเพย์ (PromptPay) ตั้งแต่ปีภาษี 2559 โดยมีวัตถุประสงค์เพื่ออํานวยความสะดวกให้แก่ผู้เสียภาษี โดยลดภาระในการเดินทางไปธนาคารเพื่อนําเช็คไปเข้าบัญชีเงินฝากธนาคาร ไม่ต้องรอรับเช็คคืนภาษีทางไปรษณีย์ รวมทั้งเป็นการแก้ปัญหาเรื่องเช็คคืนภาษีส่งไม่ถึงมือผู้รับหรือเช็คคืนภาษีสูญหายอีกทั้งยังเป็นการช่วยลดต้นทุนค่าใช้จ่ายในการพิมพ์เช็คและจัดส่งทางไปรษณีย์ซึ่งเป็นต้นทุนของประเทศ
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร กล่าวว่า “จากข้อมูลสถิติการยื่นแบบฯ และการขอคืนภาษีในปีภาษี 2560 พบว่าผู้ขอคืนภาษีส่วนใหญ่มีการผูกบัญชีเงินฝากธนาคารด้วยเลขประจําตัวประชาชน เพื่อรับเงินผ่านระบบการโอนเงินแบบ พร้อมเพย์มากกว่าร้อยละ 70 (ข้อมูล ณ วันที่ 30 มิถุนายน 2561) สําหรับปีภาษี 2561 ผู้ที่ยื่นแบบแสดงรายการภาษีเงินได้บุคคลธรรมดา (ภ.ง.ด.90 ภ.ง.ด.91) ผ่านทางอิเล็กทรอนิกส์ไม่ว่าจะผ่านทางเว็บไซต์กรมสรรพากร www.rd.go.th หรือ ผ่านทาง RD Smart Tax Application และมีความประสงค์ขอคืนภาษี กรณีที่แบบฯ ดังกล่าว ไม่ติดเกณฑ์การตรวจสอบก่อนคืนภาษี กรมสรรพากรได้เริ่มส่งข้อมูลการคืนภาษีให้ธนาคารแล้วซึ่งหากผู้เสียภาษีลงทะเบียนพร้อมเพย์ด้วยเลขประจําตัวประชาชนไว้ ธนาคารจะนําเงินคืนภาษีเข้าบัญชีฝากธนาคารที่ผู้เสียภาษี ได้ลงทะเบียนในวันทําการถัดไป กรมสรรพากรจึงขอรณรงค์ให้ผู้เสียภาษียื่นแบบแสดงรายการภาษีเงินได้บุคคลธรรมดา (ภ.ง.ด.90 ภ.ง.ด.91) ผ่านทางอิเล็กทรอนิกส์และลงทะเบียนพร้อมเพย์ด้วยเลขประจําตัวประชาชน ซึ่งผู้เสียภาษี จะได้รับเงินคืนภาษีอย่างถูกต้อง สะดวก และรวดเร็ว อย่างไรก็ตามเพื่ออํานวยความสะดวกในการรับเงินภาษีคืน สําหรับผู้ขอคืนที่ไม่ได้ลงทะเบียนพร้อมเพย์ด้วยเลขประจําตัวประชาชน กรมสรรพากรมีช่องทางการรับเงินคืนภาษี โดยให้ผู้ขอคืนนําหนังสือแจ้งคืนเงินภาษีเงินได้บุคคลธรรมดาที่กรมจัดส่งให้ทางไปรษณีย์พร้อมด้วยบัตรประจําตัวประชาชน และหรือเอกสารหลักฐาน ซึ่งแสดงถึงฐานะของผู้มีเงินได้ที่มีสิทธิได้รับคืนเงินภาษีไปติดต่อ เพื่อขอรับเงินคืนภาษีได้ที่ธนาคารภายในวันที่ที่ระบุไว้ในหนังสือ ซึ่งผู้เสียภาษีจะได้รับเงินคืนภาษีอย่างถูกต้อง สะดวก และรวดเร็วเช่นเดียวกัน”
สําหรับผู้ที่มีข้อสงสัยสามารถสอบถามได้ที่ สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร.1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)